น้ำเต้าหู้ต้นสยาม ขายอยู่ข้างร้านข้าวต้มเจ๊กี ริมถนนพระยาสัจจา เป็นรถเข็นครับ เริ่มมาตั้งร้าน 16.00
ขายถึง 21.00 แต่บางรายการก็หมดก่อนได้ครับ ผมเคยผ่านมาบางวันขายดีมาก 2 ทุ่มก็เก็บร้านแล้วละ

ร้านมีให้ลูกค้าเลือกตั้ง 7 น้ำเลยนะมีน้ำเต้าหู้ น้ำข้าวโพด น้ำขิง น้ำลำใย น้ำฟักทอง น้ำงาดำ น้ำแครอท
เริ่มต้นถูกสุดที่น้ำเต้าหู้ 5 บาท ไปจนถึงน้ำลำใยแพงสุด 15 บาท บางอย่าง 10 บาท
จะมีเครื่องขายแยกต่างหาก มี 2 ขนาด ใหญ่ เล็ก 20 กับ 30 บาท ซื้อทานได้กับทุกน้ำ
เครื่องใส่ให้หลายอย่าง มีลูกบัว เม็ดเดือย พุทธาจีน ลูกเกด แปะก๊วย ผมลองใส่กับน้ำลำใย อร่อยดีเลย
เค้าทำรสชาตไม่หวานมาก กำลังดี ไม่ต้องใส่น้ำแข็งก็ทานได้เลย 

ปาท่องโก๋ ตัวละ 15 บาท ตัวใหญ่ยักษ์เลย เจ้าของร้านบอกเป็นสูตรไต้หวัน เค้าจะหั่นเป็นชิ้นเล็กๆให้
มีสังขยากับนมข้น ถ้วยละ 10 บาท ไว้จิ้มปาท่องโก๋ ตัวกรอบอร่อยดี ไม่เหนียว